

###### **A**

**MAGYARHONI FÖLDTANI TÁRSULAT**

# **HÍRLEVELE**

2017.

## **március – április**

### Letölthető:

[**http://foldtan.hu**](http://foldtan.hu)

**Kérjük ajánlja fel személyi jövedelemadója 1%-át Társulatunknak!
Adószámunk: 19815833-2-41**

|  |  |  |  |  |
| --- | --- | --- | --- | --- |
|  |  | **CHPM2030_logo** |  | EFG |

**A MAGYARHONI FÖLDTANI TÁRSULAT**

**2017. MÁRCIUS – ÁPRILIS HAVI HÍRLEVELE**

|  |  |
| --- | --- |
| **SZERVEZETI ÉLET** |  |
| **Az MFT 165. Rendkívüli Közgyűlésének rövidített jegyzőkönyve** | **4** |
| **Az MFT elnökségi ülésének rövidített jegyzőkönyve** | **5** |
| **PROGRAMOK IDŐRENDBEN** |  |
| **Március 3.**Progeo Földtudományi Természetvédelmi Szakosztály – előadóülés – Budapest | **8** |
| **Március 6.** Agyagásványtani Szakosztály, Ásványtan–Geokémiai Szakosztály – Fórum az agyagtudományi tárgyak helyzetéről a felsőoktatásban – Budapest | **8** |
| **Március 10–11.** Oktatási- Közművelődési Szakosztály, Észak-Magyarországi Területi Szervezet – X. Országos Középiskolai Földtudományi Diákkonferencia – Miskolc | **9** |
| **Március 11–12.**35. Miskolci Nemzetközi Ásványfesztivál – Miskolc | **9** |
| **Március 20.** Tudománytörténeti Szakosztály – előadóülés – Budapest | **11** |
| **Március 22.**A Magyarhoni Földtani Társulat 166. Rendes Közgyűlése | **11** |
| **Március 24.**Progeo Földtudományi Természetvédelmi Szakosztály – előadóülés – Budapest | **12** |
| **Március 31.–április 1.**Ifjú Szakemberek Ankétja – Kaposvár | **12** |
| **Április 5–8.**15Meeting of the Central European Tectonic Studies Groups, HUNTEK 2017 – Zánka | **12** |
| **Április 11.** Tudománytörténeti Szakosztály – a 90 éves Csath Béla köszöntése – Budapest  | **12** |
| **Április 19.**MFT, Eszterházy Károly Egyetem, MTA Miskolci Akadémiai Bizottsága Bányászati- Földtudo­mányi- Környezettudományi Szakbizottsága – Karöltve – mezőgazdaság és ásványi nyersanyagok – Gyöngyös | **13** |
| **Április 22.**Társulati találkozó a Föld Napja alkalmából – Tatabánya | **13** |
| **Április 24.** Mérnökgeológiai és Környezetföldtani Szakosztály – Vezetőségi ülés és Doktoranduszok nemzetközi előadóülése – Budapest | **14** |
| **BEHARANGOZÓ** |  |
| **Május 11–13.**Geomatematikai és Számítástechnikai Szakosztály – 20. Geomatematikai Ankét és 9. Horvát-Magyar Geomatematikai Kongresszus – Pécs | **14** |
| **Május 25–27.**Őslénytani- Rétegtani Szakosztály – 20. Magyar Őslénytani Vándorgyűlés – Tardos | **17** |
| **Június 1.**Meddő? Hulladék? NEM! HASZONANYAG! 2017 Konferencia – Budapest | **19** |
| **Augusztus 16–20.**HUNGEO 2017 – „Bányászat és környezet – harmóniában” – Pécs | **20** |
| **EGYÉB PROGRAMOK** | **26** |
| **H2020 PROJEKTJEINK LEGÚJABB HÍREI** | **27** |

🕇 **FÁJDALOMMAL TUDATJUK, HOGY ÖRÖKRE ELTÁVOZOTT**

**Albert Eszer**

1934–2017

tagtársunk

**EMLÉKE SZÍVÜNKBEN ÉS MUNKÁIBAN TOVÁBB ÉL!**

***Kedves Tagtársak!***

**Kérjük, hogy az adataikban történt változásokat (lakcím, név, e-mail, munkahely, stb.) legyenek szívesek, jelentsék be a titkárságon, így nagyban segítik munkánkat, és külde­ményeink is idejében érkeznek meg Önökhöz! E-mail címünk:** **mft@mft.t-online.hu**

|  |
| --- |
| **A Magyarhoni Földtani Társulat 2017. évi kiemelt rendezvényei**X. Országos Középiskolai Földtudományi Diákkonferencia, március 10–11., MiskolcMFT 166. Rendes Közgyűlése, március 22., BudapestIfjú Szakemberek Ankétja (ISZA), március 31. – április 1., KaposvárÁsványi-nyersanyagok a mezőgazdaságban, április 19., GyöngyösFöld Napja, társulati találkozó április 22., TatabányaXX. Geomatematikai ankét május 11–13., PécsXX. Őslénytani Vándorgyűlés, május 25–27., TardosII. Meddő? Hulladék? NEM! HASZONANYAG! Konferencia, június 1., BudapestXIII. HUNGEO, Magyar földtudományi szakemberek világtalálkozója, augusztus 16–20., PécsVII. Össz-egyetemi terepgyakorlat, augusztus 21–26., Ny-Magyarország, BurgenlandVII. Kőzettani Vándorgyűlés, szeptember 7–9., SzihalomVII. Földtani- és kultúrtörténeti értékeink nyomában, szeptember 23-24., FelvidékGeotóp napok október 7. és 14., több helyszínenAz Általános Földtani Szakosztály terepbejárása, október 13-14., ÉNy-MagyarországFöldtudományos forgatag, november 11–12., BudapestIV. Felsőoktatási Műhelytalálkozó, november 16–17., DebrecenV. NosztalGEO Ankét, november 24., Algyő |

**Kérjük kedves tagtársainkat, hogy személyi jövedelemadójuk 1%-ának felajánlásával támogassák Társulatunk munkáját!**

**Adószámunk: 19815833-2-41**

**SZERVEZETI ÉLET**

**Rövidített jegyzőkönyv
a Magyarhoni Földtani Társulat 165. Rendkívüli Közgyűléséről**

**Időpont**: 2016. november 3. csütörtök 12.30 óra

**Helyszín**: Magyar Földtani és Geofizikai Intézet, Díszterem 1143 Budapest, Stefánia út 14, II. emelet.

Jelenlévők a jelenléti ív alapján 33 fő (*1. sz. melléklet*)

Baksa Csaba elnök 12.30 órakor megállapította, hogy a 165. Rendkívüli Közgyűlés nem határozatképes, ezért az ülést összehívta a meghívóban feltüntetett következő időpontra: 2016. november 3. csütörtök 15.00 órára.

15.00 órakor az Elnök megállapította, hogy a Rendkívüli Közgyűlés határozatképes, majd köszöntötte a megjelenteket és a meghívottakat, ezután elénekelték a Himnuszt.

A Rendkívüli Közgyűlés egyperces néma felállással emlékezett meg az előző Közgyűlés óta elhunyt tagtársakról.

A Rendkívüli Közgyűlést a Társulat Elnöke Baksa Csaba vezeti le, jegyzőkönyvvezetésre az elnök felkérte Krivánné Horváth Ágnest.

A jegyzőkönyvvezető személyét a Közgyűlés egyhangú, nyílt szavazással, ellenszavazat nélkül, 1 tartózkodás mellett elfogadta. Szavazatok száma: 32 igen; 0 nem; 1 tartózkodás

Jegyzőkönyv hitelesítőknek az elnök Brezsnyászky Károlyt és Haas Jánost kérte fel.

A jegyzőkönyv hitelesítők személyét a Közgyűlés egyhangú, nyílt szavazással, ellenszavazat, tartózkodás nélkül elfogadta. Szavazatok száma: 33 igen; 0 nem; 0 tartózkodás

**Napirend elfogadása:**

Az elnök az előzetesen megküldött napirendet módosítás nélkül terjesztette a Közgyűlés elé

**NAPIREND**

1.Elnöki megnyitó Baksa Csaba

2. A MFT Alapszabályának és a Magyar Földtanért Alapítvány Alapító okiratának módosítása
 a PTK előírásai szerintCserny Tibor

 3. Személycsere a Magyar Földtanért Alapítvány kuratóriumában Baksa Csaba

 4.Egyebek

**Bányászhimnusz**

**A napirendet az előzetesen meghirdetett pontok szerint a Közgyűlés egyhangúan elfogadta.**

Szavazatok száma: 33 igen; 0 nem; 0 tartózkodás

Az elnök tájékoztatta a megjelenteket, hogy az elhangzottakról magnófelvétel készül.

**Ad 1. Rövid elnöki megnyitó**

**Ad 2a. A Magyarhoni Földtani Társulat Alapszabályának módosítása**

Levezeti Cserny Tibor, a Társulat főtitkára, az Alapszabály és Ügyrendi Bizottság tagja.

Az Alapszabály módosítását az új PTK előírásai indokolják.

A jelenleg tárgyalandó Alapszabály tervezetét a Társulat a honlapján a Közgyűlés előtt egy héttel közzétette, és lehetőséget adott a tagtársaknak észrevételeik, javaslataik megtételére. Az észre­vételeket, javaslatokat a Főtitkár összegezte, és beépítette a most előterjesztésre kerülő Alap­szabályba.

Ezután az elfogadásra ajánlott Alapszabályt kivetítették. A főtitkár a kivetített szövegen lépésről-lépésre haladva tételesen bemutatta a lényeges változásokat és az apróbb stilisztikai, kisebb szerkezeti módosításokat.

A részletek megtárgyalása és elfogadása után az Alapszabályt részleteiben és egészben elfogadták.

**Határozat: Az itt bemutatott és módosított Alapszabályt a Közgyűlés részleteiben és egészében egyhangúlag elfogadta.**

Szavazatok száma: 33 igen; 0 nem; 0 tartózkodás

**Ad 2b. A Magyar Földtanért Alapítvány Alapító okiratának módosítása**

**Határozat:A Magyar Földtanért Alapítvány alapító okiratának** **megváltoztatását az Alapító Közgyűlés részleteiben és egészében egyhangúlag elfogadta.** Szavazatok száma: 33 igen; 0 nem; 0 tartózkodás

**Ad 3. Személycsere a Magyar Földtanért Alapítvány kuratóriumában**

**Határozat: A 4. paragrafus, 4.2 pontjában a kuratórium személyi összetételében lévő változást, azaz Fogarasi Attila lemondását, illetve Molnár Zsolt beiktatását az Alapító Közgyűlés 1 fő tartózkodásával elfogadta.**

Szavazatok száma: 32 igen; 0 nem; 1 tartózkodás

**Ad 4. Az „Egyebek” napirendi pontban nem történt hozzászólás**

Végül elénekelték a bányászhimnuszt.

kmf

A jegyzőkönyvet készítette: Krivánné Horváth Ágnes

A közgyűlésen elfogadott MFT Alapszabály és MFA Alapító okirat megtekinthető a honlapon.

\*\*\*\*\*

**Rövidített jegyzőkönyv a Magyarhoni Földtani Társulat elnökségének üléséről**

**Időpont:** 2017. február 9. (csütörtök) 15.00 óra

**Helyszín:** MFTTitkárság, 1015 Budapest, Csalogány u. 12 I/1.

**Jelen vannak**: Baksa Csaba elnök, Leél-Őssy Szabolcs, Unger Zoltán társelnökök, Cserny Tibor főtitkár, kimentette magát: Haas János, Klima Krisztián. (1. sz. melléklet)

**Napirend:**

 Választmány és közgyűlés előkészítése

1. Díjak, kitüntetések – Cserny Tibor
2. Pénzügyi beszámoló – Baksa Csaba
3. Választmány, közgyűlés előkészítése
4. 2009/2017 kormányhatározat következményei és tennivalók – Baksa Csaba
5. Beszámoló a HUNGEO előkészületeiről – Cserny Tibor
6. EMT konferencia – Baksa Csaba
7. Egyebek

Az előzetesen meghirdetett napirendet elfogadták.

MFT EH2017/01: 2017. 02. 09.

A Kertész Pál Emlékérmet 2017. évben Scharek Péter kapja.

Érvényes szavazatok száma: 4., igen: 4, nem: 0, tartózkodás: 0

MFT EH2017/02: 2017. 02. 09.

Lóczy Lajos Emlékplakett kitüntetésre 2017. évben Harangi Szabolcsot terjeszti fel az elnökség a Választmánynak.

Érvényes szavazatok száma: 4., igen: 4, nem: 0, tartózkodás: 0

MFT EH2017/03: 2017. 02. 09.

Az elnökség Semsey Andor Ifjúsági Emlékéremmel 2017. évben Szabó Márton: Late Cretacous (Santonian) Atractosteus (Actinopterygii, Lepisosteidae) remains form hungary (Iharkút, Bakony Mountains), a Cretaceous Research c. folyóiratban megjelent cikkét tünteti ki.

Érvényes szavazatok száma: 4., igen: 4, nem: 0, tartózkodás: 0

MFT EH2017/04: 2017. 02. 09.

A Kriván Pál Alapítványi Emlékérmet a 2017. évben az elnökség nem adja ki. A beérkezett dolgozatot a 2018. évi pályázatra beérkezők között fogja elbíráltatni.

Érvényes szavazatok száma: 4., igen: 4, nem: 0, tartózkodás: 0

MFT EH2017/05: 2017. 02. 09.

Az ügyvezető egyhavi munkabérének megfelelő jutalmat kap, amennyiben a végleges mérleg eredménye ezt lehetővé teszi.

Érvényes szavazatok száma: 4., igen: 4, nem: 0, tartózkodás: 0

MFT EH2017/06: 2017. 02. 09.

A Közép- és Észak-dunántúli Területi Szervezet számára 50.000.- Ft-os keretet ítélt meg az elnökség Futó János KÉD TSz elnök kérésére, a 2017. évi KÉD-VEAB közös előadóülései előadóinak utazási költségtérítésére.

Érvényes szavazatok száma: 4., igen: 4, nem: 0, tartózkodás: 0

MFT EH2017/07: 2017. 02. 09.

A Társulat elnöksége a CETEG konferencián egy fiatal résztvevőt támogat 200 euro értékben. A társulat feltételei: a támogatott legyen társulati tag, 30 év alatti, és tartson előadást a konferencián.

Érvényes szavazatok száma: 4., igen: 4, nem: 0, tartózkodás: 0

MFT EH2017/08: 2017. 02. 09.

A Társulat elnöksége az Általános Földtani Szemle 31., és egyben - a Hantken kiadó által utolsóként kiadott - számának költségtérítésére a Társulat elnöksége 120.000.- Ft-ot ítélt meg, melynek kifizetését egy végmegállapodás aláírásához kötötte, amelyben az Általános Földtani Szemle kiadói joga visszaszáll a Társulatra.

Érvényes szavazatok száma: 4., igen: 4, nem: 0, tartózkodás: 0

MFT EH2017/09: 2017. 02. 09.

A Társulat elnöksége a Földtani Közlöny aktuálisan megjelenő számainak közvetlen on-line megjelentetését határozta el.

Érvényes szavazatok száma: 4., igen: 4, nem: 0, tartózkodás: 0

MFT EH2017/10: 2017. 02. 09.

Az Ifjú Szakemberek Ankétjára a Társulat 3 zsűritagot delegál: Magyar Balázs, Mádai Ferenc és Leél-Őssy Szabolcs. Leél-Őssy Szabolcs szállásköltségét a Társulat finanszírozza.

Az egyetemi hallgató társulati tagok részvételi díjainak csökkentésére 300.000. Ft támogatást ajánl fel a Geofizikusok Egyesülete számára. A támogatás mértékére és megosztására, a korábbi évekhez hasonlóan, a MFT Ifjúsági Bizottságától kér javaslatot.

Érvényes szavazatok száma: 4., igen: 4, nem: 0, tartózkodás: 0

MFT EH2017/11: 2017. 02. 09.

Az elnökség az ügyvezető számára a 2017. évi járulékok csökkentése miatt. 3,2% mértékű béremelést fogadott el 2017. évtől.

Érvényes szavazatok száma: 4., igen: 4, nem: 0, tartózkodás: 0

**PROGRAMOK IDŐRENDBEN**

**Március 3. (péntek) 13.00 óra**

MFGI Budapest, Stefánia út 14. Rónai András-terem

PROGEO FÖLDTUDOMÁNYI TERMÉSZETVÉDELMI SZAKOSZTÁLY

**Csorvási Nikolett:** Geoturisztikai kalandozások Új-Zélandon és Tasmániában

Összefoglaló: Új-Zélandon minden megvan, ami a geoturizmushoz kell; lélegzetelállító tájak, különleges földtani adottságok, rendkívül vendégszerető őslakosok (a maorik) és gazdag kultúra. A kivik hazájában ugyan nincs egy geopark sem, mégis magával ragadó módon mutatják be számos látogatóközpontban a földtani értékeket. Az előadás végigkalauzol néhány látogatóközponton Rotorua környékén és bemutatja azokat a geoturisztikai projekteket, melyeket az ország egyetemei indítanak majd a közeljövőben. Az előadó egy tasmaniai konferencián szerzett tapasztalatait is megosztja a hallgatósággal.

\*\*\*\*\*

**Március 6. (hétfő) 14.00 óra**

Eötvös Loránd Tudományegyetem, Természettudományi Kar, Sztrókay-Kálmán terem

1117 Budapest, Pázmány Péter sétány 1/c. (alagsor, 00-708)

Agyagásványtani Szakosztály, Ásványtan-Geokémiai Szakosztály

**Fórum az agyagtudományi (agyagok, agyagásványok) tárgyak helyzetéről a felsőoktatásban**

A Magyarhoni Földtani Társulat Agyagásványtani Szakosztálya, amelyhez rokon területként az Ásványtan-Geokémiai Szakosztály is csatlakozott, 2017 februárjában adatgyűjtést kezde­ményezett ***az agyagokat és agyagásványokat is tárgyaló egyetemi tantárgyak*** felmérésére, hogy képet alkothasson róla, mit tanítanak ma agyagokról Magyarországon, vannak-e hiá­nyosan képviselt témák.

A program első felében az adatgyűjtés eredményeit ismertetjük, majd ennek alapján áttekint­jük, mely tudományterületek vannak jól, illetve alulreprezentálva a jelenlegi képzésekben, mire lenne igény az egyes felsőoktatási intézményekben a KKK-k jelenleg zajló frissítése kapcsán. A műhely jellegű ülés végső célja, hogy meghatározza az akár intézményközi tan­tervfejlesztés lehetőségeit és fő irányvonalait, amelyről a későbbiekben a Tagságot is tájékoztatjuk.

Az ülésre elvárjuk a földtudományok, környezettudományok, mérnöki tudományok (építő­mérnök, vegyészmérnök) és agrártudományok agyagos vonatkozásaiban éridekelt oktatókat, diákokat és az agyagos szakértelmet igénylő piaci szereplőket egyaránt.

Ha nem tud részt venni, de van véleménye, kérdése, ötlete, jelezze azt Tóth Erzsébetnek 2017. március 5-ig e-mailben (celadonite@gmail.com) vagy telefonon (06-20-9120163).

\*\*\*\*\*

**Március 10-11. (péntek-szombat)**

**Miskolci Egyetem**

### ****X. Országos Középiskolai Földtudományi Diákkonferencia****

A konferenciára az alábbi tématerületekhez kapcsolódó előadással lehetett jelentkezni:

1. Csillagászat, planetológia, meteoritok,
2. Meteorológia, légköri fizika, geofizika, geoinformatika,
3. Geomorfológia, földtani folyamatok,
4. Talaj és víz,
5. Ásványok, kőzetek, ásványi nyersanyagok, hulladékok újrahasznosítása,
6. Fosszilis és megújuló energiaforrások, környezetbarát felhasználásuk,
7. Kövületek, az élővilág fejlődése,
8. Földtani környezetvédelem és természetvédelem.

A diákok számára a feladat: jelentkezni, elkészíteni a választott téma alapján egy 1 oldalas absztraktot a konferenciakötetbe és előadni azt egy 10 perces előadás keretében a konfe­rencián.

A regisztrált résztvevőknek ingyenes belépési lehetőséget biztosítunk a 2017. március 11–12-én a Miskolci Egyetemen megrendezésre kerülő 35. Miskolci Nemzetközi Ásványfesztiválra. A legjobb előadásokat szekciónként értékes díjakkal ismerjük el. Minden résztvevő és felkészítő tanár oklevelet kap. A legeredményesebb előadások nevezési jogot nyernek a soron következő Országos Tudo­mányos Diákköri Konferenciára!

További információ a konferencia honlapján: <http://mfk.uni-miskolc.hu/?page_id=4137>

Jó szerencsét!

***Szunyog István***
int. tanszékvezető egyetemi docens, Miskolci Egyetem, Műszaki Földtudományi Kar

***Mádai Ferenc***
dékánhelyettes, Miskolci Egyetem, Műszaki Földtudományi Kar
az MFT Oktatási és Közművelődési Szakosztályának elnöke, 3515 Miskolc

\*\*\*\*\*

**Március 11–12. (szombat–vasárnap)**

Miskolc, Egyetemváros

MISKOLCI EGYETEM MŰSZAKI FÖLDTUDOMÁNYI KARA, HERMAN OTTÓ MÚZEUM ÁSVÁNYTÁRA, UNIVERSITY, SPORTMARKETING KFT., OMBKE EGYETEMI OSZTÁLYA, MAGYARHONI FÖLDTANI TÁRSULAT

**35. Miskolci Nemzetközi Ásványfesztivál**

Program

***2017. március 11. (szombat)***

9.00-10.00 Szakmai bemutató

10.00-18.00 Kiállítás és börze

10.00-17.00 Földtudományi játszóház

10.00-17.00 Legyél te is természettudós! Ismerd meg az év ásványát és ősmaradványát
 testközelből!

12.00 Megnyitóünnepség. A rendezvényt megnyitja Üszögh Lajos ügyvezető igazgató
 (Miskolci Vízmű Kft.), a Miskolci Egyetem Konzisztóriumának tagja

12.10 Az év ásványa/év ősmaradványa rajz- és filmpályázat eredményhirdetése

12.30-14.00 Vetítettképes előadások az „Ásványbarátok klubja” Facebook-csoport
 szervezésében

- 12.30-12.45 Szakáll Sándor: Rudabányait, egy új Ag-Hg-arzenát Rudabányáról

- 12.45-13.05 Lévai Zsolt: Ál alakok

- 13.05-13.25 Gasparik Mihály: 2017-ben az év ősmaradványa a barlangi medve

- 13.25-14.00 Kupi László: Négy kontinensen az arany nyomában

14.30-15.00 Az év ásványa/év ősmaradványa filmpályázat díjazott filmjeinek levetítése

16.30-17.30 A Magyar Minerofil Társaság küldöttgyűlése

***2017. március 12. (vasárnap)***

9.00-17.00 Kiállítás és börze

9.00-16.00 Földtudományi játszóház

9.00-16.00 Legyél te is természettudós! Ismerd meg az év ásványát és ősmaradványát
 testközelből!

10.00-16.00 Díjmentes ásvány- és drágakőhatározás: Szakáll Sándor (Miskolci Egyetem) és
 Takács József (V-Pearl kft., Budapest)

11.00-13.20 Vetítettképes előadások az „Ásványbarátok klubja” Facebook-csoport
 szervezésében

- 11.00-11.20 Hajnal Zsina: A Bakony kincsei

- 11.20-11.40 Szemes István: Milyen felszerelések kellenek az ásványgyűjtéshez?

- 11.40-12.20 Csorvási Nikolett: Miről mesélnek a kövek Fejér megyében?

- 12.20-12.50 Berentés Ágnes: A Lovcen-hegység (Montenegró) barlangász szemmel

- 12.50-13.20 Keményvári Bálint és Nagy Gyula: Ásványgyűjtés Zillertalban (Ausztria)

17.00 Fesztiválzárás

Kiállítások

Az év ásványa: KVARC

Válogatás a Miskolci Egyetem és a miskolci Herman Ottó Múzeum gyűjteményeiből – a Magyarhoni Földtani Társulat programsorozatának részeként

Az év ősmaradványa: BARLANGI MEDVE

Válogatás a Magyar Természettudományi Múzeum Őslénytani és Földtani Tárának (Budapest) gyűjteményéből – a Magyarhoni Földtani Társulat programsorozatának részeként

Az év ásványa/év ősmaradványa rajzpályázat legjobb alkotásai

a Magyarhoni Földtani Társulat programsorozatának részeként

Kristálymodellek

Válogatás a Miskolci Egyetem gyűjteményéből

Fuxreiter András emlékkiállítás

Válogatás a Kecskeméti Ásványgyűjtő Kör néhai alapítójának gyűjteményéből

\*\*\*\*\*

**Március 20. (hétfő) 14.00**

MFGI Rónai terem, 1143 Budapest, Stefánia út 14.

TUDOMÁNYTÖRTÉNETI SZAKOSZTÁLY

**Mészáros Ildikó, Kordos László:** Nopcsa Ferenc emlékmű avatása Észak-Albániában

**Magyari Gábor:** Nopcsa-emlékek Albániában

**Gyurkovics Györgyi:** Ismeretlen dokumentumok Nopcsa Ferencről

\*\*\*\*\*

**Március 22. (szerda) 9.30 óra**

Magyar Földtani és Geofizikai Intézet Díszterme, 1143 Budapest, Stefánia út 14. II. emelet

# **A Magyarhoni Földtani Társulat**

**166. Rendes Közgyűlése**

**Napirend előtti tudományos előadás 9.30 órai kezdettel: Brezsnyánszky Károly, Radócz Gyula:** 50 éve kezdődött a kubai kaland

**Napirend 10.00 órától:**

**Himnusz**

**1. Elnöki megnyitó** Baksa Csaba

**2.** **Emlékezzünk elhunyt tiszteleti tagjainkra**:

Balog Kadosára emlékezik Pécskay Zoltán

Dudich Endrére emlékezik Komlóssy György

**3. Az 50, ill. 60 éves társulati tagságot elismerő díszoklevelek átadása** Baksa Csaba

**4. A társulati kitüntetéseket javasló bizottságok jelentése és a kitüntetések átadása:**

* + 1. Lóczy Lajos Emlékérem
		2. Semsey Andor Ifjúsági Emlékérem
		3. Kertész Pál Emlékérem

**5. Beszámolók, jelentések**

Főtitkári – közhasznúsági jelentés Cserny Tibor

A Gazdasági Bizottság jelentése Puzder Tamás

Az Ellenőrző Bizottság jelentése Haas János

Jelentés a Magyar Földtanért Alapítvány működéséről Baksa Csaba

Hozzászólások, vita, a jelentések elfogadása.

**Szünet**

**6. A 2016. évi Ifjú Szakemberek Ankétján díjazott előadások bemutatása**

**Elméleti kategória 2. helyezett: Farics Éva1**, Józsa Sándor2, Haas János3 **(1**ELTE Általános és Alkalmazott Földtani Tanszék, 2ELTE Kőzettani és Geokémiai Tanszék, 3ELTE-MTA Földtani, Geofizikai, és Űrtudományi Kutatócsoport):A Budai-hegység felső-eocén báziskonglomerátumában előforduló vulkáni klasztok és triász andezit telérek (Budaörs-1 fúrás) petrográfiai jellemzői

**Gyakorlati kategória 1. helyezett:** **Papp Zoltán Richárd,** Zajzon Norbert (Miskolci Egyetem): Új ásványtani és geokémiai eredmények az eplényi mangántelep kutatásában

**7. Egyebek**

**Bányászhimnusz**

## Határozatképtelenség esetén a Közgyűlést változatlan napirenddel 2017. március 22-én 10.00 órára hívom össze.

## **A Közgyűlésre mindenkit szeretettel elvárunk!**

Jó szerencsét!

Baksa Csaba s.k. elnök

\*\*\*\*\*

**Március 24. (péntek) 13.00 óra**

MFGI Budapest, Stefánia út 14. Rónai András-terem

PROGEO FÖLDTUDOMÁNYI TERMÉSZETVÉDELMI SZAKOSZTÁLY

**Szepesi János, Ésik Zsuzsanna, Soós Ildikó, Harangi Szabolcs, Novák Tibor, Sütő László, Lukács Réka**: Földtani objektumok értékminősítése: módszertani értékelés a védelem, bemutatás, fenntarthatóság és a geoturisztikai fejlesztések tükrében

Az előadás vázlatos áttekintést nyújt a geotópok minősítésének és értékelésének mód­szer­tani fejlődéséről és rá kíván mutatni az eddigi hazai értékminősítési és földtani természet­védelmi szakmai munka metszéspontjaira, valamint néhány kiemelt és kevésbé ismert geotóp példáján kitér a védelmet és bemutathatóságot érintő különbségekre is.

 \*\*\*\*\*

**Március 31. – április 1. (péntek–szombat)**

Kaposvár

MAGYAR GEOFIZIKUSOK EGYESÜLETE, MAGYARHONI FÖLDTAN TÁRSULAT

**Ifjú Szakemberek Ankétja**

Részletek és jelentkezés a [www.isza.hu](http://www.isza.hu) honlapon

\*\*\*\*\*

**Április 5–8. (szerda–szombat)**

Zánka

### 15th Meeting of the Central European Tectonic Studies Groups22th Meeting of the Czech Tectonic studies Group (ČTS)HUNTEK 2017

[FLYER](http://foldtan.hu/sites/default/files/CETEG17%20flyer.pdf)

[A rendezvény honlapja](http://petrol.natur.cuni.cz/ceteg/)

A honlapon keresztüli jelentkezés már lezárult, jövő héten Kövér Szilviánál még lehet emailben regisztrálni koversz@gmail.com

\*\*\*\*\*

**Április 11. (kedd) 14.00 óra**

MFT titkárság, 1015 Budapest, Csalogány u.12. I. em.

TUDOMÁNYTÖRTÉNETI SZAKOSZTÁLY

**Bányászat, irodalom, folklór – a** **90. éves Csath Béla köszöntése**

**Részvételi szándékát kérjük, jelezze a Társulat titkárságán április 3-ig:**
tel: 2019129, mobil: 06204948449, e-mail: mft@mft.t-online.hu!

**Április 19. (szerda) 10.00 óra**

Eszterházy Károly Egyetem EKE, Gyöngyösi Campus

MFT, MTA MISKOLCI AKADÉMIAI BIZOTTSÁGA BÁNYÁSZATI- FÖLDTUDO­MÁNYI- KÖRNYEZETTUDOMÁNYI SZAKBIZOTTSÁGA, ESZTERHÁZY KÁROLY EGYETEM

**Karöltve – mezőgazdaság és ásványi nyersanyagok**

Az Ásványvagyon gazdálkodási fórum 6. előadóülése,
rövid terepbejárással illetve laborlátogatással

Országunk két legfontosabb természeti erőforrás csoportja gyakran kikerül az érdeklődés sodorvona­lából, pedig – szemben a feldolgozó iparágakkal – jelentős többlet erőforrásokat mozgósíthatna a természeti adottságaink alapján az ásványi nyersanyagok jobb felhasználása, a talajerő optimális kihasználása révén.

A két ágazat most együtt szerepel a hagyományos, évente rendezett Ásványvagyon Fórumon, a Magyarhoni Földtani Társulat és a MTA Miskolci Akadémiai Bizottsága Bányászati- Földtudo­mányi- Környezettudományi Szakbizottsága rendezvényén. 2017-ben erre Gyöngyösön, az agrár felsőoktatás egyik centrumában kerül sor, mindkét szakma neves művelőinek előadásaival.

**Tervezett program**

Nyolc előadás a mezőgazdaság és földtan/bányászat témában, két részletben. A két rész között szünet, kávéval, a konferencia végén büfé ebéd. A konferencia befejezéseként rövid tereplátogatásra, laborlátogatásra is sor kerül.

A felkérés alatt lévő előadók az Eszterházy Károly Egyetem, a gödöllői Szent István Egyetem, a Geoproduct Kft., a Miskolci Egyetem és a Duszén munkatársai

A részletes program, a jelentkezés módja március 6-tól az MFT honlapján lesz megtalálható (<http://foldtan.hu>), illetve körlevélben fogjuk kiküldeni.

\*\*\*\*\*

**Április 22. (szombat)**

Tatabánya

MFT IFJÚSÁGI BIZOTTSÁG, OMBKE helyi szervezete

**Társulati találkozó a Föld Napja alkalmából**

Szeretettel hívjuk a társulati tagokat Tatabányára, a hagyományos Föld napi találkozónkra.

**Program**

Találkozás: 9.30 órakor Tatabánya vasútállomásán

9:45: a Turul-emlékmű megtekintése, Szelim-barlang, Aknatorony kilátó, 12:00 bányajárás: Tatabánya-Vízbánya, ebéd és nótadélután 14:30-tól a Tatabányai skanzenben

**Odajutás vonattal**: indulás 08:20 órakor a Bp. Déli pályaudvarról, érkezés Tatabányára 09:12. (1300 Ft/fő/teljes árú jegy), ezen felül lehetőség szerint **telekocsikat** szervezünk. Kérjük az erre vonatkozó kérdéseket **töltsék ki az on-line jelentkezési íven**. Szeretnénk a helyi közlekedést szintén telekocsikkal megoldani, de ha ezt nem látjuk kivitelezhetőnek, akkor helyi buszjáratot bérelünk.

Ajánlott öltözet: kényelmes, sportos, zárt cipő/bakancs

**A találkozóra jelentkezni április 14-ig lehet, a rendezvény** [**eseményoldaláról**](http://foldtan.hu/hu/node/503) **megnyíló on-line jelentkezési íven.**

**A találkozó várható költsége 2000.- Ft,** ami az ebédet, illetve a helyi közlekedést foglalja magában. Amennyiben a helyi közlekedést ki tudjuk váltani telekocsikkal, akkor 1000.- Ft. A részvételi díj a helyszínen fizetendő készpénzben**.**

\*\*\*\*\*

**Április 24. (hétfő) 14.00 óra**

BME Geotechnika és Mérnökgeológia Tanszék, tárgyaló (BME Központi épület 1. em. 185.

MÉRNÖKGEOLÓGIAI ÉS KÖRNYEZETFÖLDTANI SZAKOSZTÁLY

**Vezetőségi ülés**

Kapcsolattartó: Török Ákos (torokakos@mail.bme.hu)

**Április 24. (hétfő) 15.00 óra**

BME Geotechnika és Mérnökgeológia Tanszék, tárgyaló (BME Központi épület 1. em. 185.

MÉRNÖKGEOLÓGIAI ÉS KÖRNYEZETFÖLDTANI SZAKOSZTÁLY

**Doktoranduszok nemzetközi előadóülése**

Kapcsolattartó: Török Ákos (torokakos@mail.bme.hu)

**Beharangozó**

**Május 10–13. (szerda–szombat)**

Pécs

GEOMATEMATIKAI ÉS SZÁMÍTÁSTECHNIKAI SZAKOSZTÁLY

**20. Geomatematikai Ankét –
egyben a 9. Horvát-Magyar Geomatematikai Kongresszus**

**II. felhívás**

A konferencia a Magyarhoni Földtani Társulat szervezésében, az MFT Geomatematikai és Számítástechnikai Szakosztálya, valamint Dél-Dunántúli Területi Szervezete, az MTA Földtani Tudományos Bizottság Geomatematikai Albizottsága valamint a Pécsi Területi Bizottsága, az Alkalmazott Földtudományi Klaszter, az Enterprise Europe Network Pécs-Baranyai Kereskedelmi és Iparkamara (PBKIK) és a Horvát Földtani Társulat társ­szer­ve­zésében valósul meg.

A konferencia **Pécsett** kerül megrendezésre **2017. május 11-13**. között, a HOTEL MAKÁR Sports and Wellness\*\*\*\* (<http://hotelmakar.hu>) helyszínén.

A konferencia nemzetközi, nyelve az angol.

A Kongresszuson a tervezett szekciók/témakörök és felkért keynote speaker előadók:

* Monitoring idősorok feldolgozása
* Rezervoár geológia geomatematikai vonatkozásai – *keynote speaker: Dr.* Marko Cvetkovic
* Geofizikai adatsorok, adattömbök értelmezése, bizonytalanságai – *keynote speaker: Dr. Székely Balázs*
* Nagy földtani adatbázisok problémái (lekérdezések, metaadatok szerepe, adatok megbízhatósága, stb.) – *keynote speaker: Dr. Márkus László*
* Vízminőség védelem
* Érces és nem érces ásványi nyersanyagok kutatásának matematikai vonatkozásai
* Klíma modellezés - múlt és jövő
* Havária események kiértékelése
* Rendszerelmélet – *keynote speaker: Prof. Molnár Sándor*
* A világűr meghódítása - a jövő geológusai és az automatizálás szerepe
* Kiselemszámú minták elemzésének lehetőségei, földtani alkalmazásai
* Fraktálok földtani vonatkozásai, a fraktálelmélet alkalmazása
* Tudománytörténet, oktatás
* Adatelemzés a mérnökgeológiában – *keynote speaker: Prof. Török Ákos*
* Geoinformatika
* Elméleti megközelítések a geostatisztikában *(****új témakör****)* – *keynote speaker: Dr. Geiger János*
* Morfometria *(****új témakör****)*

Ezen témákkal továbbá határterületeivel foglalkozó szakemberek megjelenését, előadásait és posztereit várjuk, hazai és nemzetközi eredményeik ismertetésével.

Minden szekció vezetésére, valamint a szekció keynote speakerének az adott szakterület egy elismert szakértőjét kérjük fel. A keynote előadások 30 percesek lesznek, a további előadások 15 perc terjedelműek lehetnek, amit 5 perc vita követhet.

Lehetőség van **digitális poszterek** megjelentetésére is a konferencia teljes időtartama alatt. Útmutató és minták az e-poszter készítéshez: [www.epostersystem.com](http://www.epostersystem.com)

**PROGRAM**

|  |  |
| --- | --- |
| 2017. május 10. | Rövid kurzus |
| 2017. május 11. | Konferencia előadások, majd gálavacsora |
| 2017. május 12. | Konferencia előadások, majd fakultatív kirándulás  |
| 2017. május 13. | Konferencia előadások, konferencia ebéddel zárul |

Az esemény honlapján: [www.cro-hu-geomath.com](http://www.cro-hu-geomath.com) minden információ megtalálható, valamint a regisztrációra és az absztrakt benyújtására is ezen keresztül van lehetőség.

Online regisztráció és absztrakt benyújtás 2017. január 2-tól lehetséges.

|  |  |  |  |
| --- | --- | --- | --- |
| ***Regisztrációs díjak:*** | **Korai regisztráció**(2017. 03. 10-ig) | **Regisztráció**2017. 04. 17-ig | **Késői regisztráció**(2017. 05. 5-ig) |
| **MFT tagsággal rendelkező dolgozó** | 25 000 HUF | 30 000 HUF | 35 000 HUF |
| **MFT tagsággal *nem* rendelkező dolgozó** | 32 000 HUF | 37 000 HUF | 42 000 HUF |
| **diák MFT tagsággal** | 20 000 HUF | 25 000 HUF | 30 000 HUF |
| **diák MFT tagság nélkül**  | 23 500 HUF | 28 500 HUF | 33 500 HUF |

A regisztrációs díj magában foglalja a konferencia részvételt, a konferencia csomagot, az absztrakt közzétételét az ISBN számmal ellátott elektronikus konferencia kötetben (DVD), a konferencia ellátást: kávészüneteket és 3 alkalommal ebédet, valamint az első este a gála vacsorát egy meglepetéssel fűszerezve.

#### A regisztráció akkor válik elfogadottá, ha a regisztrációs díj megérkezik a megadott számla­számra, ezért a félreértések elkerülése végett kérjük a jelentkezőket, hogy a regisztráció napján a díjat befizetni/átutalni szíveskedjenek.

***Kedvezményezett: Magyarhoni Földtani Társulat (1015 Budapest, Csalogány u. 12)***

***Bank: K&H Bank Zrt., Számlaszám: 10200830-32310171-00000000***

#### **FONTOS:**

A számlát csak arra a névre, címre tudjuk kiállítani, ahonnan a regisztrációs díj beérkezett*.* A kiállított számlán a részvételi díjat és a konferencia ellátást külön soron tüntetjük fel.

#### Az előadók és poszterrel jelentkezők számára a regisztrációs díj befizetési határideje 2017. április 17.

#### Amennyiben az elfogadott absztrakt regisztrációs díja nem érkezik meg legkésőbb 2017. április 17-ig, a jelentkező előadása a programból törlésre kerül.

|  |
| --- |
| **Absztrakt határidők** |
| Rövid absztrakt benyújtása: | 2017. április 10-ig  |
| Értesítés a rövid absztrakt elfogadásáról: | folyamatosan, de legkésőbb 2017. április 14-ig |
| Kidolgozott absztrakt benyújtása: | 2017. április 25-ig |

A jelentkezéshez szükséges rövid és az extended absztrakt sablonok a honlapon elérhetők: <http://www.cro-hu-geomath.com/index.php/call-for-abstracts>

A tartalmilag legjobbnak ítélt absztraktok szerzői lehetőséget kapnak a konferencián elhangzott tanulmányuk teljes terjedelemben való megjelentetésére a Central European Geology c. folyóirat (<http://www.akademiai.com/loi/24>) különszámában.

Az Ankét 0. napján, **2017. 05. 10-én angol nyelvű rövid kurzust tart Dr. Geiger János „Napjaink geostatisztikája” címmel**. A kurzus 10.00-tól kezdődik és 18 óráig tart egyórás ebédszünettel és 17 órától konzultáció lehetőségével. *A kurzuson való részvétel térítésmentes, de regisztrációhoz kötött.* A kurzus a Pécs-Baranyai Kereskedelmi és Iparkamara szerve­zésében valósul meg, aki a résztvevők számára a szünetekben frissítőt, valamint ebédet biz­tosít. A szünetek lehetőséget biztosítanak projektek generálására, üzleti kapcsolatok megala­pozására is. Helyszíne: PBKIK Zsolnay terme, Pécs, Majorossy I. u. 36.

A Magyarhoni Földtani Társulat a konferencia részvételről igazolást ad ki, mely az MBFH földtani szakértői engedélyekhez szükséges szakmai minősítő pontok teljesítéséhez felhasz­nálható (résztvevő 3p, előadó 8p, társelőadó 6p).

A konferencia regisztrációs díja nem foglalja magában az absztrakt igényelhető nyelvi lek­torálását (4800 Ft) és a második napon megrendezésre kerülő, kirándulással egybekötött konferenciavacsora díját (5000 Ft). A regisztráció során szükséges ezen igényeket jelezni.

A konferencia díja továbbá nem tartalmazza a szállásköltséget. A szervezők előfoglaltak szobákat a HOTEL MAKÁR-ban a résztvevők számára, melyeket a szálloda *2017. április 28-ig* tart fenn. Foglalás esetén kérem, hivatkozzon a *Geomatematikai Ankét 2017.* eseményre. A kedvezményes szobaárak:

* Standard\*\*\* szoba 1 fő részére: 12.500,-HUF/szoba/éj + IFA (400,-HUF/fő/éj)
* Standard\*\*\* szoba 2 fő részére: 14.900,-HUF/szoba/éj + IFA (400,-HUF/fő/éj)
* Superior\*\*\*\* szoba 1 fő részére: 16.900,-HUF/szoba/éj + IFA (400,-HUF/fő/éj)
* Superior\*\*\*\* szoba 2 fő részére: 19.900,-HUF/szoba/éj + IFA (400,-HUF/fő/éj)

A hivatalos programmal párhuzamosan a kísérő személyek számára fakultatív programokat (városnézés idegenvezetővel, harkányi gyógyfürdőzés) szervezünk (a programok 6 fő jelentkező esetén indulnak).

Szeretettel várunk minden kollégát!

Jó szerencsét!

Kővágószőlős, 2017. február 13.

|  |  |
| --- | --- |
| Dr. Fedor Ferenc, elnök | Dr. Hatvani István Gábor, titkár |

\*\*\*\*\*

**Május 25–27. (csütörtök–szombat)**

Tardos

ŐSLÉNYTANI- ÉS RÉTEGTANI SZAKOSZTÁLY

**20. Magyar Őslénytani Vándorgyűlés**

A 2017. évi jubileumi Magyar Őslénytani Vándorgyűlést a Komárom-Esztergom megyei Tardoson tartjuk május 25–27. között. A magyar paleontológusok éves találkozójára szere­tettel hívunk mindenkit, aki kutatási eredményeit előadás vagy poszter formájában be kívánja mutatni, és természetesen azokat is, akiket érdekelnek az őslénytani kutatások legfrissebb hazai eredményei. A Vándorgyűléshez kapcsolódóan május 24-én (szerdán) a Szakosztály kép­viselői ismeretterjesztő előadásokat tartanak tatai általános iskolás diákok számára a tatai Kuny Domonkos Múzeumban.

A program a szokásos módon két előadási napból (csütörtök és szombat) és egy terep­bejá­rásból (péntek) áll. Az előadások hosszát idén is a résztvevők „előadókedve” határozza meg: az előadások számától függően 15-20 perc áll majd rendelkezésre (erről a második körlevélben küldünk pontos információt). A terepbejáráson az alábbi megállókat tervezzük: 1. Vér­tes­szőlős, ősemberlelőhely, pleisztocén travertino csigával, növénnyel (nincs kala­pálás!); 2. Lábatlan, Tölgyháti kőfejtő, triász-jura rétegsor; 3. Lábatlan, Bersek-hegy, alsó-kréta törmelékes összlet; 4. Nyergesújfalu, Búzás-hegy, eocén márgás mészkő, tömeges num­mu­litesz- és korall-felhalmozódás; növénymaradványos palás márga; 5. Dunaszentmiklós, pannóniai molluszkák; 6. Dunaalmás, Kőpite, édesvízi mészkő, pleisztocén, mamut lelőhely.

A rendezvény helyszíne a tardosi Faluház lesz. Kétféle szállás áll rendelkezésünkre: a Kemencés Fogadóban 4 és 6 ágyas szobákban 3400 Ft/fő/éj áron, illetve az önkormányzati kezelésű szálláshelyeken többágyas szobákban 2200 Ft/fő/éj áron. A napi háromszori étkezést és a kávészüneteket az önkormányzat, a bankettvacsorát a Kemencés Fogadó biztosítja.

Idén is törekedtünk arra, hogy a költségeket alacsonyan tartsuk. **A vándorgyűlés díja társulati tagoknak a szállástól függően 20 600 Ft vagy 23 000 Ft; nem társulati tagoknak 27 600 Ft vagy 30 000 Ft.** Ebből a Magyarhoni Földtani Társulat felé fizetendő regisztrációs díj 3200 Ft, nem társulati tagok részére 10 200 Ft. A szállást és az étkezést mindenkinek a helyszínen kell készpénzben fizetni, amiről *konferencia részvétel* címen mindenki egyéni számlát kap. A könnyebb érthetőségért:

|  |  |  |  |  |
| --- | --- | --- | --- | --- |
|  | olcsóbb szállás | drágább szállás | olcsóbb szállás | drágább szállás |
|  | 17 400,- | 19 800,- | 17 400,- | 19 800,- |
| társulati tag | 3200,- | 3200,- |  |  |
| nem tag |  |  | 10 200,- | 10 200,- |
| **ÖSSZESEN:** | **20 600,-** | **23 000,-** | **27 600,-** | **29 000,-** |

Felhívjuk a figyelmet arra, hogy **a részvételi díj egységes**, nem megbontható; egy- vagy kétnapos részvétel esetén is a teljes részvételi díjat kérjük befizetni. A részvételi díjban a konferenciakötet és a busz költsége nem szerepel, mert azokat a Nemzeti Kulturális Alap által megítélt támogatásból a szervezők biztosítani tudják. Mivel az elmúlt évben nagyon sok probléma volt a számlázási címekkel, **kérjük, hogy a jelentkezési lap kitöltése előtt min­denki tisztázza a munkahelyén/oktatási intézményében stb., hogy milyen forrásból tud fizetni, és ehhez milyen számlázási cím szükséges**! Ha valakinek a jelentkezés idején még bizonytalan a helyzete ezen a téren, azt jelezze felénk és a társulat titkársága felé, a pontos számlázási címről pedig mielőbb tájékoztassa a társulatot és a szervezőket.

Az egyetemi hallgatók részvételét a legjobb előadások, illetve poszterek díjazásával szeret­nénk ösztönözni. Ezt az előadás vagy poszter kivonatának határidőre való beküldésével lehet megpályázni, és a jelentkezési lapon is meg kell jelölni a pályázatban való részvételt. A korábbi évek tapasztalata alapján a vitatott helyzetek elkerülésére az egyetemi hallgató stá­tuszt a következőképpen határoztuk meg: BSc/MSc hallgatóként indulhat a versenyen, aki az adott évben érvényes absztraktleadási határidő napján vagy ettől számítva visszamenőleg legfeljebb egy éven belül aktív hallgatói jogviszonnyal rendelkezett egy felsőoktatási (főis­kolai vagy egyetemi szintű) intézményben és doktori képzésre még nem nyert felvételt. PhD hallgatóként indulhat a versenyen, aki az adott évben érvényes absztraktleadási határidő nap­ján, vagy ettől számítva visszamenőleg legfeljebb egy éven belül aktív hallgatói jog­vi­szonnyal rendelkezett egy tudományos fokozat megszerzésére felkészítő doktori képzésben, de a fokozatot még nem ítélték oda számára az adott napig. Többszerzős absztraktok esetében a hallgató abban az esetben pályázhat, ha első szerzőként jegyzi a munkát. Az első szerző végzettsége határozza meg, hogy a munka melyik elbírálási kategóriába tartozik. A díjazásban csak azok a további társszerzők részesülhetnek, akik az első szerzővel azonos elbírálási kategóriába sorolhatók.

Ebben az évben is lehetőség nyílt – a Nemzeti Kulturális Alap támogatásának köszönhetően – **előreláthatóan hét kiemelkedő teljesítményű hallgató számára ingyenes részvételi lehetőséget biztosítani (az olcsóbb szállásokon).** Ezt az előadás vagy poszter kivonatának határidőre való beküldésével lehet megpályázni. A pályázatokat a szakosztály vezetősége bírálja el.

**A jelentkezési határidő március 20.** A részvételi szándékot kérjük a társulat honlapján, a www.foldtan.hu oldalon elérhető **online űrlap** kitöltésével jelezni – ezt ajánljuk leginkább a tévesztések elkerülése végett. **Az online jelentkezés akkor történt meg biztosan, ha arról a jelentkező kap egy automatikus visszaigazoló e-mailt!** (Természetesen, az elektronikus hírlevélből kivágva, kitöltve és e-mailben csatolva a bosnakoff@yahoo.com e-mail címre is elküldhetik jelentkezésüket.)

A szokásos absztrakt minta alapján elkészített **előadás-kivonatokat 2017. április 20-ig** csatolt fájlként küldjék el Virág Attilának a következő címre: viragattila.pal@gmail.com. Ezek a határidők valamivel későbbiek, mint a korábbi években megszokottak, éppen ezért kérjük pontos betartásukat. Ebben az évben szeretnénk az absztraktkötetet nyomdában elkészíttetni, így **az elkésett absztraktok ki fognak maradni a kötetből!**

Amennyiben bármilyen kérdése van a rendezvénnyel kapcsolatban, kérjük, forduljon a szakosztály titkárához (Bosnakoff Mariann, e-mail: bosnakoff@yahoo.com), vagy elnökéhez (Magyar Imre, tel: 1-464-1746, e-mail: immagyar@mol.hu).

A jubileumi rendezvényre minden őslénytan iránt érdeklődőt szeretettel várunk!

\*\*\*\*\*

**Június 1. (csütörtök)**

BME, K épület (1111 Budapest, Műegyetem rkp. 3.)

MFT MÉRNÖKGEOLÓGIAI ÉS KÖRNYEZETFÖLDTANI SZAKOSZTÁLY, KÖRNYEZETVÉDELMI SZOLGÁLTATÓK ÉS GYÁRTÓK SZÖVETSÉGE, BME GEOTECHNIKA ÉS MÉRNÖKGEOLÓGIA TANSZÉK, IAEG MAGYAR NEMZETI BIZOTTSÁG

**Meddő? Hulladék? NEM! HASZONANYAG! 2017**

Ezúton szeretnénk meghívni Önt/Önöket a Magyarhoni Földtani Társulat Mérnökgeológiai és Környezetföldtani Szakosztálya és a BME Geotechnika és Mérnökgeológia Tanszék által szervezett **Meddő? Hulladék? NEM! HASZONANYAG! 2017 Konferenciára**, amelyet már második alkalommal szervezünk meg.

A beérkezett előadások anyagát cikk formájában, a Mérnökgeológia-Kőzetmechanika kiskönyvtár következő kötetében jelentetjük meg, valamint letölthető formában a konferencia honlapján is megjelennek (mernokgeologia.bme.hu)

A 2014-es konferencia cikkei és egyéb információk megtalálhatók a konferencia honlapján is: **http://mernokgeologia.bme.hu/**

**A konferencia részvételi díja:**

A konferencia részvételi díja tartalmazza a konferencia kiadványként megjelenő **kötetet** és a szünetekben **büfét:** MFT/KSZGYSZ tag dolgozóknak: **5.000.- Ft**, nem tag dolgozóknak **6985.- Ft,** nyugdíjasok, hallgatók és doktoranduszok valamint az előadók részére ingyenes.

**Kiadvány:** a konferenciához kapcsolódó kész cikkek elkészítéséhez (a kiadvány egységes megjelenése érdekében) – az érdeklődők részére e-mailben elküldjük a formai követel­mé­nyeket, illetve a formátum letölthető a <http://foldtan.hu> oldalról is. Egy cikk maximális **hossza legföljebb 16 oldal terjedelmű lehet. Amennyiben ennél hosszabb cikket kíván megjelentetni, kérjük, előre jelezze.**

**Határidők:**

**-** Jelentkezés előadásokkal: 2017. március 15.

- Absztraktok (max. 300 karakter) beküldése: 2017. március 31.

- Előzetes részvételi jelentkezés: 2017. április 15.

- A cikkek leadása: 2017. május 2.

- Részvételi díj befizetése: 2017. május 20.

**Tervezett főbb témakörök**

* bányameddők, hulladéklerakók anyagának, mint haszonanyagnak felmérése, vizs­gálata, rekultivációja,
* hulladékdepóniák, bányameddők mint haszonanyag nyerőhelyek,
* hulladékok kitermelése (waste mining), hasznosításra történő előkészítése,
* építkezések, munkagödrök kitermelt anyagának kezelése, hasznosítása,
* szennyezett földtani közegek, bányameddők, hulladéklerakók tényfeltárása, kármen­tesítése
* egyéb meddőanyag-, és hulladéklerakókkal kapcsolatos témák (állékonyság, hely­szín­választás stb.)

**Kézirat leadásának módja:** a cikk szerkesztett (nyomdakész) szövegét kérjük, küldje el az alábbi címre legkésőbb **2016. május 2-ig.** A határidő pontos betartása azért is szükséges, mert úgy tervezzük, hogy a konferenciával egy időben már a kiadvány is megjelenik. Mellékelten küldjük a szerkesztési sablont is. A konferenciával kapcsolatos információk megtekinthetők a: [**http://mernokgeologia.bme.hu**](http://mernokgeologia.bme.hu)honlapon is és letölthetők a Magyarhoni Földtani Társulat honlapjáról (www.foldtan.hu).

**Jelentkezé**s:

Kérjük, hogy amennyiben részt kíván venni a konferencián, töltse ki az on-line jelentkezési ívet a <http://foldtan.hu> oldalon, a június 1.-i eseményoldalra kattintva.

A konferencia tematikájával kapcsolatban érdeklődni lehet:

* Dr. Török Ákos (torokakos@mail.bme.hu)
* Dr. Görög Péter (gorog.peter@gmail.com)
* Puzder Tamás (puzder@t-online.hu )

Szeretettel várjuk a konferencián!

A szervezők

\*\*\*\*\*

**Augusztus 16–20. (szerda–vasárnap)**

Pécs

# **HUNGEO 2017**

magyar földtudományi szakemberek XIII. találkozója

**„Bányászat és környezet - harmóniában”**

*Támogatók:*

|  |  |
| --- | --- |
| ***MOL Nyrt*** | ***Mecsekérc Zrt*** |

II. körlevél

[***http://foldtan.hu***](http://foldtan.hu)

A magyar földtudományi szakemberek újabb világtalálkozójára hívjuk Önöket, amelyet 2017. augusztus 16–20. között Pécsett tartunk.

**A találkozók célja**

1. Lehetőséget biztosítani arra, hogy a Magyarországon, a szomszédos államokban és a nagyvilágban szétszórtan élő magyar földtudományi szakemberek egymás munkáját megismerhessék és támogathassák.

2. Előmozdítani az egyes szakterületek és régiók közötti együttműködést.

3. Közreműködni az egységes magyar földtudományi terminológia és korszerű oktatási anyagok kidolgozásában.

4. Támogatni szakmai ifjúsági programok szervezését, valamint azokhoz kapcsolódó kiadványok megjelentetését.

**A 2017. évi találkozó célja:** bemutatni a földtudományok magyar kutatóinak egykori és mai eredményeit. Az aktuális találkozó az ásványi nyersanyagok kutatásának, kitermelésének és a környezet megóvásának, rekultivációjának megkerülhetetlen harmóniájára kívánja felhívni a figyelmet. Ezek az ismeretek biztosítják a természeti erőforrások jelenlegi hasznosítását és a jövőbeli lehetőségek előrejelzését, a hosszú távú, fenntartható gazdasági és társadalmi fejlődés érdekében. E közös célokat az egyes szekciók sajátos témakörei tovább gazdagítják és konkretizálják.

**Az eddigi világtalálkozók**

|  |  |
| --- | --- |
| I. HUNGEO’96, Budapest | VII. GEO 2004, Szeged |
| II. GEO’97, Csíksomlyó | VIII. HUNGEO 2006, Pécs |
| III. GEO’98, Budapest | IX. HUNGEO 2008, Budapest  |
| IV. GEO’99, Kelet-Szlovákia és Kárpátalja  | X. HUNGEO 2010, Szombathely  |
| V. HUNGEO, Piliscsaba | XI. HUNGEO 2012, Eger |
| VI. GEO 2002, Sopron | XII. HUNGEO 2014, Debrecen |

**Rendező: Magyarhoni Földtani Társulat (MhFT)**

Társrendezők:

Pécsi Tudományegyetem, Természettudományi Kar

Duna-Dráva Nemzeti Parki Igazgatóság (DDNPI)

Magyar Földmérési, Térképészeti és Távérzékelési Társaság (MFTTT)

Magyar Földrajzi Társaság (MFT)

Magyar Geofizikusok Egyesülete (MGE)

Magyar Hidrológiai Társaság (MHT)

Magyar Karszt- és Barlangkutató Társulat (MKBT)

Magyar Meteorológiai Társaság (MMT)

Magyar Természettudományi Társulat (MTT)

Magyar Tudományos Akadémia, (MTA), X. Földtudományok Osztálya

Országos Magyar Bányászati és Kohászati egyesület (OMBKE)

**Felkért fővédnök**

|  |  |
| --- | --- |
| Dr. Áder János  | köztársasági elnök |

**Felkért védnökök**

|  |  |
| --- | --- |
| Lovász László | akadémikus, A Magyar Tudományos Akadémia elnöke |
| Kocsis Károly | akadémikus, A MTA Magyar Tudományosság Külföldön Elnöki Bizottság elnöke |
| Dr. Páva Zsolt | Pécs város polgármestere |
| Dr. Bódis József | a Pécsi Tudományegyetem rektora |
| Dr. Gábriel Róbert  | a Pécsi Tudományegyetem Természettudományi Karának dékánja |

**A rendezvény tudományos bizottsága**

|  |  |  |
| --- | --- | --- |
| ***Elnök:*** | Dr. Baksa Csaba  | MhFT és a HUNGEO TOP elnöke |
| ***Titkár:*** | Dr. Cserny Tibor  | MhFT főtitkár |
| ***Tagok:*** | Dr. Ádám József  | MTTT elnök |
|  | Dr. Budai Tamás | PTE és ELTE, professzor |
|  | Csicsák József | Mecsekérc műszaki igazgató |
|  | Dr. Dövényi Zoltán | PTE, Doktori Iskola vezetője + MFT megbízott |
|  | Dr. Dunkel Zoltán | MMT elnök |
|  | Dr. Fancsik Tamás | MFGI igazgató |
|  | Dr. Geresdi István | PTE, Földrajzi Intézet igazgató |
|  | Dr. Gombár László | MGE megbízott |
|  | Huszár László  | OMBKE alelnök |
|  | Dr. Katona Gábor | MBFH főosztályvezető |
|  | Dr. Leél-Össy Szabolcs  | MKBT elnök |
|  | Dr. Lénárt László | MHT megbízott |
|  | Szarka László akadémikus | MTA CsFK főigazgató |
|  | Dr. Tardy János | MTT ügyvezető elnök |
|  | Dr. Unger Zoltán | MhFT társelnök |
|  | Závoczky Szabolcs | DDNPI igazgató |

**A rendezvény szervezőbizottsága**

|  |  |  |
| --- | --- | --- |
| ***Elnök:*** | Dr. Baksa Csaba (MhFT) |  |
| ***Titkár:*** | Dr.Cserny Tibor (MhFT) |  |
| ***Tagok:*** | Dr.Geresdi István (PTE) | Dr. Konrád Gyula (PTE, MhFT) |
|  | Dr.Hámos Gábor (MhFT) | Krivánné Horváth Ágnes (MhFT) |
|  | Hollós András (DDNPI) |  |

**A konferencia nyelve magyar.**

**Határidők**

On line jelentkezés (korai regisztráció): 2017. március 31.

Előadás/poszter kivonat beküldése: 2017. április 30.

Az előadások/poszterek elfogadása: 2017. május 31.

Az előadások teljes szövegének beküldése
rövid angol nyelvű összefoglalóval: 2017. június 30.

Részvételi díj befizetése: A magyarországi és külföldi résztvevők számára is a később megküldendő számlán feltüntetett határidőig, de legkésőbb augusztus 7.-ig.

**Az előadóülések helyszíne**

***Pécsi Tudományegyetem, TTK 7624 Pécs Ifjúság út 6.***

**Áttekintő program**

Augusztus

**16. (szerda) szakmai terepbejárás** Pécsett és környékén

Tervezett útvonal: Indulás 11.00 órakor Pécsről, az Egyetem parkolójától – Komló (andezitbánya, bányalátogatás, robbantás) – Dömör-kapu (séta, panoráma a Karolina külfejtésre és a Széchenyi-aknára) – Tettye, Havi-hegyi séta (panoráma, szarmata sekélytengeri mészkő, kilátó, Tettye forrás) – séta a Zsolnay Kulturális Negyedben és a Planetárium megtekintése; cca. 18:00 program vége, indulás a belvárosba

**17. (csütörtök) plenáris előadások, este fogadás** az Egyetem főépületében

**18. (péntek) szekció ülések a TTK épületében**

**19–20. (szombat–vasárnap) szakmai terepbejárás** a Mecsek hg. tágabb környeze­tében.

Tervezett útvonal:

**1. nap:** 8:00 Indulás Pécsről, az Egyetem parkolójától – Villányi-hegység (volt VIZIG kőfejtő, egy pikkelyhatár feltárása) – Beremendi kőfejtő – Megbékélés Kápolna – Nagyharsány – (Szobrosbánya, séta, hideg ebéd a parkban) – Mohácsi Nemzeti Emlékhely – Villány (Templom-hegyi védett földtani feltárás: ammoniteszes pad, kilátó, kisemlős lelőhely, triász hüllőmaradványok feltárása) – Villányi séta borkós­tolással. Visszaérkezés Pécsre cca. 20.00-21.00 óra.

**2. nap:** 8:00 Indulás Pécsről, az Egyetem parkolójától – Kővágószőlős (Az uránérc-bányászattal kapcsolatos rekultiváció, központi meddőhányó, ókeresztény sírkamra, a rekultivált zagytározó) – 11:00 Szigetvár (a vár, Szulejmán emlékmű, régészeti ásatás, belvárosi séta) – Szaporca (DDNPI Ős-Dráva bemutató központ). Érkezés Pécsre cca. 16:30

IC indul Budapestre 17:14-kor, a Keleti pályaudvarra érkezik 20:14-kor.

**A plenáris előadások és szekciók témái**

Földtan, társadalom- és természetföldrajz, geofizika, bányászat, meteorológia, hidro­lógia és hidrogeológia, kartográfia, térinformatika, mérnökgeológia, oktatás, környezet- és természet­védelem, tudománytörténet

A plenáris előadások 20 percesek, a szekció előadások 15 percesek (+ 5 perc vita, hozzászólás)

**Tervezett plenáris előadások**

|  |  |
| --- | --- |
| Dövényi Zoltán | Földtudományi oktatás története a jubiláló Pécsi Egyetemen |
| Lóczy Dénes | Tájrehabilitációs lehetőségek a Dráva mentén |
| Konrád Gyula | A térség földtana  |
| Závoczky Szabolcs | Természetvédelem a Mecsekben és a Duna-Dráva Nemzeti Parkban |
| Csicsák József | Bányászat és környezetvédelem a Mecsekben |
| Nádor Annamária | „DARLING” nemzetközi geotermikus kutatás a Dél-Pannon régióban  |
| Bozó László  | Légköri szennyezőanyagok terjedésének vizsgálata különböző térskálákon |
| Bárdi László | földrajzi téma, előadáscím pontosítás alatt |
| Molnár Ferenc | A bányászat és a környezetvédelem harmóniája, európai eset­tanulmány) |
| Viczián István, Kercsmár Zsolt | A reformáció szerepe a magyar földtudományi nyelv kialakulásában  |

**Szekciók és szekció felelősök**

Bányászat – Huszár László

Geofizika, mérnökgeológia – Gombár László

Földtan – Budai Tamás

Hidrológia, hidrogeológia – Lénárt László

Kartográfia, földmérés, térinformatika – Ádám József

Környezet- és természetvédelem – Tardy János

Meteorológia – Geresdi István

Természet- és társadalomföldrajz – Dövényi Zoltán

Oktatás, módszertan – Unger Zoltán

**Előadás bejelentés**

A szekciókhoz kapcsolódóan szóbeli és poszter előadást lehet bejelenteni. Az előadás vagy poszter kivonatát 2017. április 30-ig kell megküldeni.

Minden szekcióba várjuk a 2014-ben, vagy az azután elfogadott M.Sc. diplomamunkák bemutatását.

A beküldött előadásokból zsűri állítja össze a programot. Az előadások elfogadásáról, vagy a poszter előadás bemutatási lehetőségének felajánlásáról a szerzők 2017. május 30-ig értesítést kapnak. A HUNGEO 2017 témájához nem kapcsolódó, illetve késve érkező kivonatokat, a Tudományos Bizottság a program összeállításánál nem veszi figyelembe.

**A konferencia kiadványai**

***Abstractkötet (nyomtatott)***

Az előadások vagy poszter előadások kivonatát 2017. április 30-ig kell megküldeni.

A kivonatok sablonja február 21-től letölthető a HUNGEO honlapjáról (http://hungeo.hu). A kivonat terjedelme nem haladhatja meg az 1 oldalt, azonban fekete-fehér ábrát és táblázatot további 1 oldalon tartalmazhat.

Az abstractkötetet a konferencia minden résztvevője megkapja, kivéve azok, akik az abstract kötet nélküli regisztrációt választották.

***Konferencia kötet (elektronikus)***

A konferencia előadásait elektronikus formában megjelentetjük. Ehhez várjuk max. 4 olda­las terjedelemben az előadások szövegét, angol nyelvű összefoglalóval, színes ábrákkal, 2017. június 30.-ig. A cikkek sablonja február 21-től letölthető a HUNGEO honlapjáról (http://hungeo.hu).

***Kirándulásvezető (nyomtatott)***

A konferenciához kapcsolódó terepi bejárások kirándulásvezetőjét mindazok megkapják, akik a kirándulások valamelyikén részt vesznek.

**Beküldési címek**

Magyarhoni Földtani Társulat HUNGEO 2017, 1255 Budapest Pf. 61.

E-mail cím: mft@mft.t-online.hu (Krivánné H. Ágnes),

cserny.tibor@gmail.com (Cserny Tibor)

**Jelentkezés és a konferencia részvételi díja**

A HUNGEO 2017 konferenciára a http://hungeo.hu oldalon lévő on-line jelentkezési ív kitöltésével lehet. A regisztráció sikeres, ha arról automatikus visszajelzést kap a regisztrációs felületen megadott e-mail címére.

Akinek nincs lehetősége az on-line jelentkezésre, keresse telefonon a Társulat titkárságát (+3612019129), ahol a munkatársak felveszik a regisztrációs adatokat.

A konferencia részvételi díja három részből tevődik össze: egynapos előkirándulás, kétnapos előadóülés, illetve kétnapos utókirándulás.

A korábbi évekhez hasonlóan arra törekedtünk, hogy a költségeket alacsonyan tartsuk.

**A korai on-line regisztráció határideje: 2017. március 30.**

**Részvételi díjak (ÁFÁ-val)**

|  |  |  |
| --- | --- | --- |
|  | korai regisztráció2017. március 31.-ig | késői regisztráció2017. március 31.- 2047. aug. 5 között. |
| resztvevő | 08. 16. | 08. 17-18. | 08. 17. | 08. 19-20. | 08. 16. | 08. 17-18. | 08. 17. | 08. 19-20. |
|  | elő-kirándulás | plenáris és szekció nap | fogadás | utó-kirándulás | elő-kirándulás | plenáris és szekció nap | fogadás | utó-kirándulás |
| MFT tag, aktív | 6350.- | 13970.- | 10795.- | 15240.- | 8255.- | 16510.- | 12270.- | 17780.- |
| MFT tag, nyugdíjas/diák | 6350.- | 6985.- | 10795.- | 15240.- | 8255.- | 8255.- | 12270.- | 17780.- |
| Nem MFT tag, aktív | 8255.- | 16510.- | 12270.- | 17780.- | 10160.- | 19050.- | 14605.- | 19050.- |
| Nem MFT tag, nyugdíjas/diák | 8255.- | 8255.- | 12270.- | 17780.- | 10160.- | 9525.- | 14605.- | 19050.- |
|  |  |  |  |  |  |  |  |  |
| diák, csak kávészünettel, konferenciacsomag és abstractkötet nélkül | 3810.- | - | - | - | 4445.- | - | - |
|  |  |  |  |  |  |  |  |  |

**Napijegy:**

8255.- ebéddel, kávészünettel, konferenciacsomaggal, abstractkötettel

4826.- ebéddel, kávészünettel, konferenciacsomag, abstractkötet nélkül

**Szolgáltatások:**

**Az előkirándulás** részvételi díja a buszbérlést a hideg ebédet, a belépőket és a nyomtatott kirándulásvezetőt tartalmazza.

**A plenáris és szekciónap** részvételi díja: az előadásokon való részvételt, a kávészüneteket, a két ebédet, a konferenciacsomagot és a kiadványt tartalmazza, de **NEM tartalmazza** az augusztus 17.-i fogadás részvételi díját. Ez utóbbit csak azoknak számlázunk ki, akik ezt külön bejelölik az on-line felületen.

**Az utókirándulás** részvételi díja a buszbérlést, egy hideg és egy meleg ebédet, az esti borkós­tolót, a belépőket és a nyomtatott kirándulásvezetőt tartalmazza.

**Az utókirándulás szállását a részvételi díj NEM tartalmazza!**

**Szállás**

**A szállást mindenkinek saját magának kell lefoglalni a kívánt időszakra.**

Több árkategóriájú szállást ajánlunk, ezek mindegyike kedvezményes árat ajánlott 2017. ápri­lis 30-ig történő foglalásnál. Az árakat, a foglalás linkjét a http://hungeo.hu honlapon találják meg. **A foglaláskor minden esetben jelezzék a konferencia nevét: HUNGEO 2017!**

1. A Pécsi Tudományegyetem [Szántó Kovács János Kollégiuma](http://pecs-hostel.hu/index.php/site/hostel/2)

2. <http://hotelmakar.hu/>Hotel Makár\*\*\*,\*\*\*\*

3. [Hotel Laterum\*\*\*,\*\*\*\*](http://laterumhotel.hu/hu/)

**Támogatás**

A részvételi díjakat megjelenítő táblázatban feltüntetett, a nyugdíjasok és diákok 50%-os támogatásán kívül **további** támogatást a konferencia részvételi díjából attól függően tudunk adni, ha egy beadandó pályázatunk támogatást nyer. Az on-line jelentkezési felület megjegyzés rovatában lehet a támogatási igényt megjelölni. Annak meglétéről, vagy elmaradásáról mindenkit értesítünk 2017. július 20-ig.

A szakmai terepbejárások részvételi díját sajnos nem tudjuk támogatni.

**Hajdú-Moharos József – HUNGEO Ifjúsági Díj**

A HUNGEO 2017 Szervező Bizottsága a konferencián, a 35 évesnél fiatalabb szakember által bemutatott legjobb posztert, illetve a 30 év alatti előadó által bemutatott legjobb előadástHajdú-Moharos József – HUNGEO Ifjúsági Díjjal ismeri el.

A díj összege: nettó 20.000 – 20.000 Ft.

**Számlázás – fizetési / lemondási feltételek**

A magyarországi és külföldi résztvevőknek – a jelentkezési lap beérkezése után – díjbekérőt küldünk elektronikusan, amelyen külön tüntetjük fel a konferencia részvételi díját és a fogadás, illetve az utókiránduláshoz tartozó borkóstoló költségét, étkezés címén.

Kérés esetén van mód arra, hogy a díjbekérőn csak részvételi díj szerepeljen, de ez esetben az étkezési költségek adótartamával megemelt regisztrációs díjat számítunk.

A díjbekérő kiegyenlítése után állítjuk ki az előleg- és végszámlát egyben, amelyet postán megküldünk, illetve a konferencián átadunk.

**A konferencia részvétel augusztus 7.-e utáni lemondása esetén az előzetesen befizetett részvételi díjat nem áll módunkban visszafizetni!**

**A szervező bizottság címe, elérhetősége**

*Magyarhoni Földtani Társulat (Hungarian Geological Society)*

*H-1015 Budapest, Csalogány u. 12. I. 1.*

*Krivánné Horváth Ágnes*

*E-mail: mft@mft.t-online.hu*

*Vezetékes telefon: +3612019129*

*Mobil telefon: + 36204948449*

[***http://www.foldtan.hu/***](http://www.foldtan.hu/)

**EGYÉB PROGRAMOK**

**Március 30. – április 2. (csütörtök–vasárnap)**

Kolozsvár

**XIX. NEMZETKÖZI BÁNYÁSZATI, KOHÁSZATI ÉS FÖLDTANI
KONFERENCIA**

SZERVEZŐ: az Erdélyi Magyar Műszaki Tudományos Társaság (EMT), Bányászati, Kohászati és Földtani Szakosztálya

HELYSZÍN: Báthory István Elméleti Líceum (Str. M. Kogălniceanu nr. 2), Kolozsvár

A KONFERENCIA PROGRAMJA:

március 30., csütörtök: délután regisztráció, elszállásolás
március 31., péntek: egész napos szakmai kirándulások
április 1., szombat: délelőtt: konferencia megnyitó, plenáris előadások
délután: szekció-előadások, poszterek bemutatása
április 2., vasárnap: hazautazás

HATÁRIDŐ:

A konferenciára február 28-ig lehetett jelentkezni.

KAPCSOLATTARTÓ: Pap Tünde, programszervező (tunde@emt.ro)

\*\*\*\*\*

**Június 6–9. (kedd–péntek)**

Mercure Budapest Buda Hotel, 1013 Budapest, Krisztina krt. 41–43.

MFT AGYAGÁSVÁNYTANI SZAKOSZTÁLYA ajánlásával

**A Journal of Thermal Analysis and Calorimetry folyóirat első és a Visegrádi országok 6. Termoanalitikai Konferenciája**

A közös rendezésű konferencia a termoanalitikai módszerek teljes spektrumát lefedi, az ipari alkal­mazásoktól a természettudományos alapkutatásokig., így helyet kapnak benne az agyag­tudo­mányok, a földtudományok és az anyagtudomány is.

A konferencia honlapja: <http://jtac-jtacc.akcongress.com>

Absztrakt beküldési határidő: 2017. január 31. (előadás); 2017. március 15. (poszter)

Early bird regisztráció határideje: 2017. január 31.

**H2020 projektjeink legújabb hírei**

H2020 projektjeink legújabb híreit a <http://foldtan.hu> oldalon olvashatják. Ide töltöttük fel a CHPM, illetve az UNEXMIN projekt magyar nyelvű brossúráját is.

**A** M**agyarhoni Földtani Társulat Hírlevelét szerkesztette:
Krivánné Horváth Ágnes**

**A megjelentetni kívánt anyagokat kérjük e-mailen, word formátumban küldjék el az alábbi címekre:**

**krisztian.klima@mbfh.hu****,** **mft@mft.t-online.hu**

**A küldött anyagokat minden esetben visszaigazoljuk, az igazolás elmaradása esetén kérjük, szíveskedjék a kapcsolatot más módon is felvenni!**

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**H-1255 Budapest, Pf. 61.**

**Tel/Fax: 201-9129, Mobil: 06 20 4948 449**

**e-mail:** **mft@mft.t-online.hu**

**Félfogadás: hétfő, szerda 9.30–18.00, péntek 9.30–13.30, az ettől eltérő időpontú érkezést kérjük, előre jelezzék!**